CELEX: 32014R0001
Language: lt
Date: 2013-08-28 00:00:00
Title: 2013 m. rugpjūčio 28 d. Komisijos deleguotasis reglamentas (ES) Nr. 1/2014, kuriuo nustatomas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, III priedas

4.1.2014   
            
            
               LT
            
            
               Europos Sąjungos oficialusis leidinys
            
            
               L 1/1
            
         
      KOMISIJOS DELEGUOTASIS REGLAMENTAS (ES) Nr. 1/2014
   2013 m. rugpjūčio 28 d.
   kuriuo nustatomas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, III priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 207 straipsnį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 10 straipsnio 4 dalį,
   kadangi:
   
               (1)
            
            
               Reglamento (ES) Nr. 978/2012 (toliau – BLS reglamentas) 9 straipsnio 1 dalyje nustatyti konkretūs muitų tarifų lengvatų teikimo pagal specialią darnaus vystymosi ir gero valdymo skatinamąją priemonę (BLS+) kriterijai, kuriuos turi atitikti prašymą pateikusi šalis. Kad atitiktų šiuos kriterijus, šalis turėtų būti laikoma pažeidžiama. Ji turėtų būti ratifikavusi visas BLS reglamento VIII priede išvardytas konvencijas ir naujausiose turimose atitinkamų stebėsenos institucijų parengtose išvadose nenurodoma rimtų pažeidimų faktiškai įgyvendinant minėtas konvencijas. Dėl nė vienos iš tų konvencijų ji neturėtų būti pareiškusi išlygų, draudžiamų pagal bet kurią iš tų konvencijų arba taikant BLS reglamento 9 straipsnį laikomų nesuderinamomis su tos konvencijos objektu ir tikslu. Ji turėtų be išlygų sutikti vykdyti pagal kiekvieną konvenciją nustatytus ataskaitų teikimo reikalavimus ir prisiimti teisiškai privalomus įsipareigojimus, nurodytus BLS reglamento 9 straipsnio 1 dalies d, e ir f punktuose;
            
         
               (2)
            
            
               kiekviena BLS + lengvatomis norinti naudotis šalis turėjo pateikti prašymą ir išsamią informaciją apie atitinkamų konvencijų ratifikavimą, savo išlygas bei kitų konvencijos šalių prieštaravimus toms išlygoms ir savo teisiškai privalomus įsipareigojimus;
            
         
               (3)
            
            
               Komisija gavo Armėnijos, Bolivijos, Žaliojo Kyšulio, Kosta Rikos, Ekvadoro, Gruzijos, Mongolijos, Pakistano, Paragvajaus ir Peru prašymus;
            
         
               (4)
            
            
               Komisijai suteikti įgaliojimai pagal SESV 290 straipsnį priimti deleguotąjį aktą III priedui nustatyti, kad įtraukus prašymus pateikusias šalis į BLS + lengvatomis besinaudojančių šalių sąrašą joms būtų teikiamos BLS + lengvatos;
            
         
               (5)
            
            
               Komisija išnagrinėjo pagal BLS reglamento 10 straipsnio 1 dalies nuostatas pateiktus prašymus ir sudarė BLS + lengvatų taikymo kriterijus atitinkančių šalių sąrašą. Todėl BLS + lengvatos turėtų būti taikomos toms šalims nuo 2014 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 978/2012 III priedas nustatomas taip, kaip nustatyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 28 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 303, 2012 10 31, p. 1.
   
      PRIEDAS
      
         
            „III PRIEDAS
            
               1 straipsnio 2 dalies b punkte nurodytos specialios darnaus vystymosi ir gero valdymo skatinamosios priemonės lengvatomis besinaudojančios šalys
                (1)
            
            
                        A skiltis
                     
                     
                        –
                     
                     
                        abėcėlinis kodas pagal Sąjungos išorės prekybos statistikos šalių ir teritorijų nomenklatūrą
                     
                  
                        B skiltis
                     
                     
                        –
                     
                     
                        pavadinimas
                     
                  
                        A
                     
                     
                        B
                     
                  
                        AM
                     
                     
                        Armėnija
                     
                  
                        BO
                     
                     
                        Bolivija
                     
                  
                        CR
                     
                     
                        Kosta Rika
                     
                  
                        CV
                     
                     
                        Žaliasis Kyšulys
                     
                  
                        EC
                     
                     
                        Ekvadoras
                     
                  
                        GE
                     
                     
                        Gruzija
                     
                  
                        MN
                     
                     
                        Mongolija
                     
                  
                        PE
                     
                     
                        Peru
                     
                  
                        PK
                     
                     
                        Pakistanas
                     
                  
                        PY
                     
                     
                        Paragvajus
                     
                  
               1 straipsnio 2 dalies b punkte nurodytos specialios tvaraus vystymosi ir gero valdymo skatinamosios priemonės lengvatomis besinaudojančios šalys, kurioms ta priemonė laikinai netaikoma šių šalių kilmės visų arba tam tikrų produktų atžvilgiu
            
            
                        A skiltis
                     
                     
                        –
                     
                     
                        abėcėlinis kodas pagal Sąjungos išorės prekybos statistikos šalių ir teritorijų nomenklatūrą
                     
                  
                        B skiltis
                     
                     
                        –
                     
                     
                        pavadinimas
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  Į šį sąrašą taip pat įtrauktos šalys, kurioms lengvatų taikymas gali būti laikinai atšauktas arba sustabdytas. Komisija arba atitinkamos šalies kompetentingos valdžios institucijos galės pateikti atnaujintą sąrašą.“